दो पर 5-5, एक पर 3 हजार का इनाम घोषित
भिंड | लूट, धोखाधड़ी और चोरी के अलग-अलग थानों में दर्ज मामलों में फरार चल रहे आरोपियों पर एसपी अनिल सिंह कुशवाह ने इनाम घोषित किया है। इनमें दो आरोपियों पर पांच-पांच हजार रुपए और एक आरोपी पर इनाम की राशि तीन हजार रुपए रखी गई है। जानकारी के अनुसार अमन पाण्डेय पुत्र गणेशराम निवासी डैनेडा रोड करैरा जिला शिवपुरी, गोहद थाने में दर्ज लूट के मामले में फरार चल रहा है। इसके अलावा कोतवाली में विजय जैन पुत्र राजेंद्र जैन निवासी चक्करवाली पुलिया के पास लश्कर रोड भिंड धोखाधड़ी के मामले में फरार चल रहा है। इन दोनों पर पांच-पांच हजार रुपए का इनाम रखा गया है। इसी तरह दबोह थाने से चोरी के मामले में फरार आरोपी रवि खंगार पुत्र मुन्ना खंगार निवासी देवरीकला थाना दबोह पर तीन हजार रुपए का इनाम घोषित किया गया है।
hin_Deva hin_Deva